CELEX: 62009TN0527
Language: lv
Date: 2010-04-06 00:00:00
Title: Lieta T-527/09: Prasība, kas celta 2010. gada 6. aprīlī — Ayadi /Komisija

5.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 148/31
            
         Prasība, kas celta 2010. gada 6. aprīlī — Ayadi/Komisija
   (Lieta T-527/09)
   2010/C 148/56
   Tiesvedības valoda — angļu
   
      Lietas dalībnieki
   
   
      Prasītājs: Chafiq Ayadi (pārstāvji — H. Miller, Solicitor, B. Emmerson un S. Cox, Barristers)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt Komisijas Regulu Nr. 954/2009 tiktāl, ciktāl tā attiecas uz prasītāju;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šajā prāvā prasītājs lūdz daļēji atcelt Komisijas 2009. gada 13. oktobra Regulu (EK) Nr. 954/2009, ar kuru 114. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, tiktāl, ciktāl prasītāja uzvārds ir iekļauts to fizisku un juridisku personu, grupu un organizāciju sarakstā, kuru līdzekļi un finanšu resursi ir iesaldējami atbilstoši šim tiesību aktam.
   Pamatojumā prasītājs izvirza četrus pamatus.
   Pirmkārt, prasītājs apgalvo, ka Komisija nepareizi izmantojusi savas pilnvaras, Regulas Nr. 881/2002 I pielikumā iekļaudama prasītāja uzvārdu, pirms tam rūpīgi un objektīvi neizvērtēdama visus prasītāja situācijas atbilstošos apstākļus.
   Otrkārt, prasītājs apgalvo, ka strīdīgā regula tika pieņemta, pārkāpjot prasītāja tiesības uz efektīvu pārbaudi tiesā, jo šī regula nebija pamatota ar kādu pierādījumu, un tādēļ Tiesa nevar pat uzsākt veikt savu pienākumu izvērtēt šo pierādījumu.
   Treškārt, prasītājs apgalvo, ka strīdīgā regula tika pieņemta, pārkāpjot prasītāja tiesības uz aizstāvību. Viņš norāda, ka Komisija nav sniegusi pierādījumus, bet tikai norādīja Sankciju Komitejas paziņojumā minētos pieņēmumus. Tā kā nav pierādījumu, prasītājs nevarēja nosūtīt Komisijai norādes par trūkumiem šajā pierādījumā vai pārpratumiem.
   Ceturtkārt, viņš apgalvo, ka strīdīgā regula, ar ko iesaldēti prasītāja līdzekļi — ar atpakaļejošu spēku un uz nenoteiktu laiku, ir uzskatāma par īpašuma pamattiesību nepamatotu ierobežojumu.